Juan Camilo Mouriño

Juan Camilo Mouriño Terrazo (1. elokuuta 1971 Madrid, Espanja – 4. marraskuuta 2008 México, Meksiko) oli meksikolainen poliitikko ja Meksikon sisäministeri Felipe Calderónin hallituksessa.

Mouriño oli Espanjasta saapunut maahanmuuttaja. Hänen isänsä Carlos Mouriño toimii espanjalaisen jalkapalloseuran Real Club Celta de Vigon puheenjohtajana. Hän opiskeli Tampan sekä Campechen yliopistoissa. Meksikossa Mouriño kuului kristillisdemokraattiseen Partido Acción Nacional (PAN) -puolueeseen. Meksikon sisäministerinä hän toimi tammikuusta 2008 lähtien.

Mouriño menehtyi lento-onnettomuudessa, jossa kuoli 16 henkeä ja loukkaantui 40.

Lähteet

Meksikolaiset poliitikot
Meksikon sisäministerit
Lento-onnettomuudessa kuolleet
Vuonna 1971 syntyneet
Vuonna 2008 kuolleet